สวัสดีค่ะ ปกติเป็นคนที่ประจำเดือนเลื่อนออกทุกเดือน แต่เป็นประจำเดือนครั้งล่าสุดวันที่ 3 ธ.ค. หมด 7 ธ.ค. แต่ตอนนี้ประจำเดือนก็ยังไม่มา มีอาการปวดท้องน้อยเจ็บหน้าอกแล้วก็มีตกขาวนิดหน่อยมีสิว แต่มีเพศสัมพันครั้งล่าสุดคือวันที่ 3 ม.ค. แต่ป้องกันตลอดค่ะและตอนนี้คือมีอาการนอนไม่หลับมาสักพักน้ำหนักขึ้นด้วยมีเครียดบวกด้วยนิดหน่อย เลยอยากทราบว่าเป็นอะไรหนักหรือเปล่าคะ
สวัสดีครับ หากมีเพศสัมพันธ์แบบป้องกัน โอกาสตั้งครรภ์ก็น่าจะต่ำมากครับ อย่างไรก็ดี แต่เพื่อความมั่นใจ ก็ควรตรวจการตั้งครรภ์เอาไว้ด้วยครับ ในกรณีนี้นอกเหนือจากการตั้งครรภ์แล้ว การที่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากประจำเดือนมาไม่ปกติเป็นเดือนแล้ว ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ